
ΔΕΛΤΙΟ ΤΥΠΟΥ
Άμεση ενίσχυση των εργαστηρίων Ιατρικής Βιοπαθολογίας – Μικροβιολογίας των Νοσοκομείων μας

Ο Ιατρικός Σύλλογος Λάρισας θεωρεί πως ο Εργαστηριακός Τομέας των 2 νοσοκομείων μας (ΠΓΝΛ και ΓΝΛ), καθώς και των Κέντρων Υγείας αποτελεί τον πνεύμονα που δίνει ανάσες στην διαφοροδιάγνωση, στην θεραπεία και  στην παρακολούθηση της ασθένειας, χωρίς βέβαια να παραλείπεται το εκπαιδευτικό και ερευνητικό έργο που επιτελείται σ’ αυτόν. 
Με αφορμή την ανακοίνωση του Συλλόγου Ιατρών ΕΣΥ του ΠΓΝΛ για την υποστελέχωση του Εργαστηρίου Ιατρικής Βιοπαθολογίας – Μικροβιολογίας, αλλά και την παρόμοια κατάσταση που βρέθηκε πέρυσι το αντίστοιχο εργαστήριο του ΓΝΛ, ζητάμε από τα συναρμόδια υπουργεία την άμεση στελέχωση και προμήθεια των υλικών που απαιτούνται για την απρόσκοπτη λειτουργία τους. Επίσης, επιβεβλημένη και αυτονόητη θεωρείται η ανανέωση του ιατροτεχνολογικού τους εξοπλισμού. 
Τέλος, ζητάμε την άμεση κατάργηση του clawback που αποτελεί τον κύριο ανασταλτικό  παράγοντα για την λήψη της ειδικότητας της Ιατρικής Βιοπαθολογίας-Εργαστηριακή Ιατρική από τους γιατρούς.

